**Csanytelek Község Önkormányzata**

**Képviselő-testülete**

**7/2022. (V. 27.) önkormányzati rendelete**

**Csanytelek község**

**közterületeinek elnevezéséről és**

**házszám-megállapításáról**

****

**Csanytelek Község Önkormányzata Képviselő-testülete**

**7/2022. (V. 27.) önkormányzati rendelete**

**Csanytelek község közterületeinek elnevezéséről és a házszám-megállapításairól**

Csanytelek Község Önkormányzata Képviselő-testülete a Magyarország helyi önkormányzatairól szóló 2011. évi CVXXXIX. törvény 143. § (3) bekezdésében kapott felhatalmazás alapján, származékos jogalkotással, az Alaptörvény 32. cikk (1) bekezdés a) pontjában, a Magyország helyi önkormányzatairól szóló 2011. évi CVXXXIX. törvény 13. § (1) bekezdés 3. pontjában, az 51. § (5) bekezdésében meghatározott feladatkörében eljárva, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdés b) pontjában írtak szerint az Ügyrendi Bizottság, a 24. § (1) bekezdés ec) pontja szerint a Pénzügyi Ellenőrző, Foglalkoztatáspolitikai és Településfejlesztési Bizottság véleménye kikérésével a következőket rendeli el:

1. *A közterületek elnevezéséről*

**1. §**

1. A településen lévő minden közterületnek rendelkeznie kell egymástól eltérő elnevezéssel, melyet névtábla jelenít meg.
2. A közterület elnevezésének joga a Képviselő-testületet illeti, úgy a meglévő elnevezés megváltoztatása, mint új közterület nyitása esetén.
3. Az új közterület elnevezését, annak létrejöttét követően, legkésőbb 1 éven belül meg kell állapítani, amely legalább 15 évig nem módosítható.
4. A közterület nevére javaslatot tehet:
5. a település polgármestere, alpolgármestere,
6. a települési képviselő,
7. a testület bizottságának külsős tagja,
8. a településen működő civil szervezetek vezetői,
9. a település jegyzője.
10. A közterület elnevezése Csanytelek község történelme során kialakult hagyományai átörökítésére, a közterület földrajzi elhelyezkedésére utalóan lehet
11. a településen posztumusz kitüntetett díszpolgáráról,
12. a településhez munkásságával kötődő, kimagasló érdemeket szerzett személyről, aki példamutató életével rászolgált személye emlékként való megörökítésére,
13. településen honos növényről,
14. a település történelmi eseményéről,
15. a településen előforduló természeti értékkel bíró állatról

szóló rövid, közérthető, a magyar nyelv szabályainak megfelelő meghatározás.

1. A település lakóépületei közötti szervízutakat, a mezőgazdasági célú, lakónépességet nem érintő dűlőutakat nem kell elnevezni.
2. A közterület elnevezéséről szóló döntés nyilvánosságra hozatala az önkormányzat szervezeti és működési szabályzatában foglaltak szerint a helyben szokásos módon való kihirdetéssel történik.

2. *Magánutak elnevezése*

**2. §**

A településen lévő magánutak esetében, a magánút tulajdonosa kezdeményezheti a magánút elnevezése eljárása lefolytatását a Képviselő-testületnél (írásban). A Képviselő-testület a kérelem benyújtását követő soros ülésen hoz döntést, az e rendeletbe foglalt szabályok szerint. A magánutak elnevezése nem kötelező.

3. *Névtáblák közterületen való elhelyezése*

**3. §**

1. A névtábla kihelyezésének célja, az adott utca beazonosíthatóságának minden érintett számára való biztosítása és az egységes településképi megjelenítés elérése.
2. A település közterületei (utca) elnevezését névtáblán kell feltüntetni, melyet az utca két végén lévő saroképületen és az útkereszteződés minden pontjára ki kell helyezni.
3. Amennyiben az adott utcában még nincs a névtábla kihelyezésére alkalmas lakóház, úgy a névtáblát külön tartószerkezeten, vagy az adott ingatlan kerítésén kell elhelyezni.
4. A közterület elnevezése megváltozása esetén, az új elnevezés megállapításáról szóló döntés meghozatalától számított 1 év időtartamra a régi névtáblát eredeti helyén kell hagyni, átlós vonallal áthúzva, olvashatóságát megtartva. Az utca új elnevezését tartalmazó névtáblát a régi utcanevet viselő tábla fölé, alá, vagy mellé kell kihelyezni.
5. Közterületeken a névtáblák beszerzéséről, kihelyezéséről, karbantartásáról, szükség szerinti cseréjéről a Csanyteleki Polgármesteri Hivatal gondoskodik az önkormányzat adott évi költségvetéséből, az erre a célra elkülönített összeg erejéig.
6. A közterületre kihelyezett névtábla: magassága 18 cm, hosszúsága 55 cm, anyaga uv-álló műanyag, színe fehér, fekete kerettel, bal elején a település logójával, a közepén fekete feliratozással megjelenített utcanevet tartalmazza. A névtábla mintája e rendelet 1. függelékeként található.
7. A névtábla kihelyezésével, karbantartásával, vagy cseréjével érintett ingatlan tulajdonosa, használója a lakóházára, vagy kerítésére kitett névtábla kihelyezésével, karbantartásával, vagy cseréjével járó munkálatokat (ellenszolgáltatás nélkül) köteles tűrni.

4. *Házszámok elhelyezése*

**4. §**

1. A település minden névtáblával ellátott utcája házszámozása a baloldalon páros, a jobboldalon páratlan számozást kap.
2. Minden utcában az első ingatlan az 1. és azt követően folyamatosan páratlan számot, ill. 2. és folyamatosan páros számú házszámozása növekvő számozással az utcában lévő utolsó ingatlanig tart.
3. Az utcában lévő jelenleg beépítetlen ingatlanokat is számba kell venni a házszámozás során, amely ingatlan annak beépítése után a két szomszédos ingatlan közötti házszámot kapja.
4. Az utcának csak az egyik beépített oldala házszámozása 1. számozással folyamatos az utca utolsó ingatlanáig tartóan.
5. A házszámtáblát az adott lakóingatlan utcafronti házfalán kell elhelyezni és folyamatosan ott-tartani. A lakóingatlanon jelenleg meglévő kihelyezett házszámtáblát a lakóingatlan kerítésére kell áthelyezni, amely az egységes településkép megjelenítését szolgálja.
6. A házszámtáblák beszerzéséről, lakóingatlanokra való kihelyezéséről, szükség szerinti cseréjéről a Csanyteleki Polgármesteri Hivatal gondoskodik, melynek pénzügyi fedezete a helyi önkormányzat adott évi költségvetése erre a célra elkülönített összege terhére biztosított.
7. A házszámtáblák lakóingatlanon való kihelyezését a lakóingatlan tulajdonosa, használója köteles tűrni.
8. A lakóingatlanon elhelyezett házszámtábla olvashatóságáról, tisztántartásáról az ingatlan tulajdonosa, használója köteles rendszeresen gondoskodni.
9. A meglévő házszám bármely okból eredő változásakor a régi házszámtábla olvashatóságát megtartó módon, a házszámtáblát átlósan át kell húzni és azt az új házszámtábla fölé, alá, vagy mellé kell kihelyezni, az (5) bekezdésben írtaktól eltérően. A régi házszámtábla 1 év utáni levételéről az ingatlan tulajdonosa köteles gondoskodni.
10. E rendelet (2)-(4) bekezdésében írt rendelkezéseket e rendelet hatálybalépésekor már meglévő közterületek házszámozására nem kell alkalmazni.

5. *Hatálybaléptető rendelkezés*

**5. §**

Ez a rendelet 2022. június 1. napján lép hatályba.

………………………………. …………………………….

Erhard Gyula polgármester Kató Pálné jegyző

A rendelet kihirdetésének időpontja: 2022. május hónap 27.napja.

……………………………

Kató Pálné jegyző