

# ***Csanytelek Község Önkormányzata Jegyzőjétől***



***6647 Csanytelek, Volentér János tér 2. sz.***

## ***🖀: 63/578-512, 06-20/314-2365 Email: jegyzo@csanytelek.hu***

CS/…../2023.

**E l ő t e r j e s z t é s**

**Csanytelek Község Önkormányzata Képviselő-testülete 2023. januári ülésére**

Tárgy: Csanytelek Község Önkormányzata közérdekű adatok és közérdekből nyilvános adatok közzétételi kötelezettsége teljesítésének ellenőrzéséről szóló belsőellenőri jelentés jóváhagyása

**Tisztelt Képviselő-testület!**

Tájékoztatom Önöket arról, hogy az Atmöt által megbízott belsőellenőr idén január hónapban fenti tárgyban folytatott ellenőrzést, melyet ezen előterjesztéshez csatolt jelentésébe foglalt.

A jelentés tartalmazza, hogy a vonatkozó központi jogszabályba foglalt rendelkezéseknek megfelelve készült a tárgyi *belső szabályzat,* amely a Csanyteleki Polgármesteri Hivatal szervezeti és működési szabályzata 1. mellékletének 6. függelékeként csatolt dokumentumként megtalálható az adott felületen.

A közérdekű adatok közzétételi kötelezettsége több területet is lefed, több felületen is meg kellene hogy jelenjen, de létszám hiány miatt, illetve a feladattal megbízott köztisztviselő kapcsolt munkaköréből eredő leterheltsége nem teszi lehetővé, hogy ugyanazon dokumentumot több felületen is megjelentesse, ill. gondoskodjon annak feltöltetéséről. Erre példa, a belsőellenőr által észlelt költségvetési rendelet feltöltése, mert az megjelenik a Nemzeti Jogszabálytárban, mint önkormányzati jogszabály, melyet az önkormányzat honlapján erről a helyről lehet megnyitni. Minden érintett felületet egyidőben kezelni, naprakész állapotban tartani akkor lehetne, ha ahhoz megfelelő számú köztisztviselőt lehetne foglalkoztatni. Erre a jelenlegi központi és helyi költségvetési gazdálkodás nem ad módot.

A feltöltött dokumentumok *aktualizálásával* egytértek, de egyenlőre annak nincs realitása. Egyet tehetünk, hogy vissza kell hivatkozni, a példánál maradva, az önkormányzat és a hivatal költségvetéséről szóló önkormányzati rendelet elérhetőségére. Ezzel információt nyújtunk ugyan az érdeklődők számára, de nem tudunk maradéktalanul megfelelni minden eljárásnak.

Fontos kiemelni, hogy a belsőellenőr *nem kezdeményezte intézkedési terv készítését,* mert az általa tett javaslatban foglaltak súlya nem olyan hiba, mulasztás, amely azt elkerülhetetlenné tenné.

**Tisztelt Képviselő-testület!**

Kezdeményezem a tárgyi előterjesztésben, annak határozati javaslatában, valamint a belsőellenőr által kiadott tárgyi jelentésben foglaltak tárgyalását és változtatás nélküli elfogadását.

C s a n y t e l e k, 2023. január 19.

Tisztelettel:

……………………………..

Kató Pálné jegyző

**../2023. (I. .. .) Ökt határozat**

Tárgy: Csanytelek Község Önkormányzata közérdekű adatok és közérdekből nyilvános adatok közzétételi kötelezettsége teljesítésének ellenőrzéséről szóló belsőellenőri jelentés jóváhagyása

**H a t á r o z a t i javaslat**

1. Csanytelek Község Önkormányzata Képviselő-testülete megtárgyalta a tárgyi előterjesztésben és ahhoz 1. mellékletként csatolt belsőellenőri jelentésben foglaltakat – *a Pénzügyi Ellenőrző, Foglalkoztatáspolitikai és Településfejlesztési Bizottság* tárgyra vonatkozó véleménye figyelembe-vételével - és változtatás nélkül elfogadta azt a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendeletben foglaltak szerint eljárva.

2.) A Képviselő-testület felkéri a Csanyteleki Polgármesteri Hivatal Vezetőjét arra, hogy a tárgyi belső ellenőri jelentésben foglalt javaslat szerint gondoskodjon a vonatkozó *közérdekű adatok és közérdekből nyilvános adatok közzétételi kötelezettségéről* szóló *szabályzatban* foglaltak szerinti végrehajtásáról, a nyilvántartások naprakészségének biztosításáról.

Végrehajtás határideje: folyamatos

Végrehajtásért felelős: Kató Pálné jegyző

Beszámolás határideje: a tárgyi szabályzat vizsgálatát követő soros ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Sziveri-Gajdán Lejla belső ellenőr
* Erhard Gyula polgármester
* Kató Pálné jegyző és általa
* Ábelné Deák Anita köztisztviselő (feladatellátó)
* Tóth Józsefné Adó- és Pénzügyi Iroda Vezetője
* Irattár