sziveri-Gajdán Lejla okleveles pénzügyi revizor

belső ellenőrzési J E L E N T É S

Csanytelek Községi önkormányzat

**KÖZÉRDEKŰ ADATOK ÉS KÖZÉRDEKBŐL NYILVÁNOS ADATOK KÖZZÉTÉTELI KÖTELEZETTSÉG TELJESÍTÉSÉNEK**

ELLENŐRZÉSÉRŐL

**Ellenőrzött költségvetési szerv**: Csanytelek Községi Önkormányzat,

Csanyteleki Polgármesteri Hivatal

**Ellenőrzést végzi:** Sziveri-Gajdán Lejla okleveles pénzügyi revizor

**Ellenőrzött időszak**: 2022-2023. év

**Ellenőrzés típus**: Szabályszerűségi

**Ellenőrzés időpontja** : 2023. január

**Ellenőrzés célja:** annak megállapítása, hogy a nyilvános, közérdekű adatok, közérdekből nyilvános adatok közzétételére vonatkozó jogszabályi előírásokat betartották-e.

Ellenőrzés módszere: szabályzat, közérdekű adatok, közérdekből nyilvános adatok közzététele, honlap ellenőrzése.

A 2011. évi CXII. törvény - az információs önrendelkezési jogról és az információszabadságról – határozza meg a közérdekű adat és a közérdekből nyilvános adatok körét, mely alapján:

* **közérdekű adat***:* az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv vagy személy kezelésében lévő és tevékenységére vonatkozó vagy közfeladatának ellátásával összefüggésben keletkezett, a személyes adat fogalma alá nem eső, bármilyen módon vagy formában rögzített információ vagy ismeret, függetlenül kezelésének módjától, önálló vagy gyűjteményes jellegétől, így különösen a hatáskörre, illetékességre, szervezeti felépítésre, szakmai tevékenységre, annak eredményességére is kiterjedő értékelésére, a birtokolt adatfajtákra és a működést szabályozó jogszabályokra, valamint a gazdálkodásra, a megkötött szerződésekre vonatkozó adat,
* **közérdekből nyilvános adat**: a közérdekű adat fogalma alá nem tartozó minden olyan adat, amelynek nyilvánosságra hozatalát, megismerhetőségét vagy hozzáférhetővé tételét törvény közérdekből elrendeli.

A törvény 26. § (1) bekezdésében foglaltaknak megfelelően az állami vagy helyi önkormányzati feladatot, valamint jogszabályban meghatározott egyéb közfeladatot ellátó szervnek vagy személynek lehetővé kell tennie, hogy a kezelésében lévő közérdekű adatot és közérdekből nyilvános adatot – az e törvényben meghatározott kivételekkel – erre irányuló igény alapján bárki megismerhesse.

Az információs önrendelkezési jogról és az információszabadságról szóló 2011. évi CXII. törvény 30.§ (6) bekezdésében, valamint a 35. § (3) bekezdésében, a közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet 1. §. (1) bekezdés a pontjában, 2.§ (2) bekezdés b) pontjában és a 3. §. (1) bekezdésében, valamint a közzétételi listákon szereplő adatok közzétételéhez szükségek közzétételi munkákról szóló 18/2005. (XII. 27.) IHM rendelet 2. § (1)-(3) bekezdéseiben, és a 3. § (2) bekezdésében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 13. § (2) bekezdés h) pontjában foglaltakra figyelemmel Csanytelek Község Önkormányzatának és a Csanyteleki Polgármesteri Hivatalnak működése során keletkező közérdekű adatok és közérdekből nyilvános adatok megismerésére irányuló igények teljesítésének és az adatok közzétételével kapcsolatos feladatok meghatározásának, az elektronikus közzétételi kötelezettség teljesítésének részletes szabályait a ***„Közérdekű adatok megismerésére irányuló igények teljesítése rendjének és az elektronikus közzétételi kötelezettség teljesítésének részletes szabályzata”*** szabályzatban határozták meg. A szabályzatot a változásoknak megfelelően módosították, az ellenőrzött időszakra vonatkozó utolsó módosítás 2019. március 01. napjával lépett hatályba, mellyel a tárgyban korábban kiadott Szabályzatok hatályukat vesztették. A Szabályzatban foglaltak alkalmazása kötelezettségét a szervezetek feladatellátásában érintettek e Szabályzathoz függelékként csatolt megismerési nyilatkozat saját kezű aláírásukkal hitelesítették.

Az önkormányzati képviselők közérdekű adatok megismerésére irányuló igénye a Csanytelek Község Önkormányzata képviselői iratbetekintési joga gyakorlásának szabályozása alapján teljesítendő.

A Szabályzat tárgyi hatálya kiterjed a közérdekű adatok és a közérdekből nyilvános adatok teljes körére, melyet Csanytelek Község Önkormányzatára, aCsanyteleki Roma Nemzetiségi Önkormányzatra, azAlsó- Tisza-menti Önkormányzat Társulásra és aCsanyteleki Polgármesteri Hivatal szervezetére terjed ki, az adott szervezet szervezeti és működési szabályzatában, feladatellátási megállapodásában, együttműködési megállapodásban foglalt felhatalmazása szerint.

Az Infotv. 27. § (8) bekezdése értelmében a Szabályzat rendelkezései nem alkalmazandók a közhitelű nyilvántartásból történő – külön törvényben szabályozott –adatszolgáltatásra.

Adatkezelő lehet a polgármester, a jegyző, a jogszabályban meghatározott esetben köztisztviselő, az adatkezelő a közérdekű adatokat a Csanyteleki Polgármesteri Hivatal útján kezeli.

A Közérdekű Adatok megismerésére irányuló igények teljesítésének rendjének szabályzatát a Polgármesteri Hivatal Szervezeti Működési Szabályzata 1.) melléklete 6.) függeléke tartalmazza. A változásoknak megfelelően többszörösen módosított szabályzat, mely 2021.01.04-től hatályos tartalmazza az alábbiakat:

* A szabályozás célja, hatálya
* Alapfogalmak
* Közérdekű adatok köre
* A közérdekű adatok közzététele
* A közérdekű adatok megismerésére irányuló igény és teljesítése
* Jogorvoslat a közérdekű adatok teljesítésével kapcsolatosan
* A közzétételi lista és az adatok karbantartása
* Adatvédelmi előírás
* A közérdekű adatról készített másolatért fizetendő költségtérítés mértéke

***Mellékletek:***

* A közérdekű adatok szolgáltatásáért felelős köztisztviselők megnevezése,
* Szervezeti, személyzeti adatok - *Kapcsolat, szervezet, vezetők*
* Igény a Csanyteleki Polgármesteri Hivatal kezelésében lévő közérdekű adat megismerésére
* Megismerési nyilatkozat

A közérdekű adatok elektronikus közzétételére, az egységes közadatkereső rendszerre, valamint a központi jegyzék adattartalmára, az adatintegrációra vonatkozó részletes szabályokról szóló 305/2005. (XII. 25.) Korm. rendelet 3. §(1) bekezdésében foglaltaknak megfelelően a „Polgármesteri Hivatal Szervezeti Működési Szabályzata 1 melléklet 11. függeléke” munkaköri leírásai tartalmazzák az alábbi feladatok:

* a jegyző által meghatározott részletes információ szolgáltatás,
* a helyi hírek, információk lakossághoz való eljuttatása célját szolgáló Csanyi Hírmondó szerkesztésében, kiadásában, a település lakosságához való kézbesíttetésében (a hivatali kézbesítő által) való együttműködés,
* az ügyfelek számára formanyomtatványok kiadása, annak kitöltésében való közreműködés,
* a hivatali honlap szerkesztőjével kapcsolattartás, naprakészség biztosítása információ átadásával, a közérdekű adatok jogszabálynak megfelelő kezelése, továbbítása,
* képviselő-testületi, bizottsági ülések jegyzőkönyveinek, önkormányzati rendeletek, határozatok beköttetése, NJT program kezelése, elektronikus információszabadságról szóló hatályos jogszabály szerinti alkalmazással, a közérdekű adatok központi számítógépes rendszerbe való kezelhetőségéről,

A közérdekű adatok szolgáltatásáért kijelölt, felelős szervezeti egységek és személyek listáját a Szabályzat 1. melléklet tartalmazza.

A szabályzat VII. pontja tartalmazza a közzétételi lista és az adatok karbantartásával kapcsolatos, alábbi szabályozásokat:

* Az *Infotv.* alapján az Önkormányzat és Hivatal közzétételi listáját a Szabályzat 2. melléklete tartalmazza.
* A közzétételre, helyesbítésre, frissítésre kerülő adatokat a Szabályzat 2. mellékletében meghatározott időben a meghatározott személyek küldik meg a Jegyző részére elektronikus úton.
* A Jegyző által kijelölt személy az adatokat haladéktalanul megjelenítteti.
* A kijelölt köztisztviselők a közzétételi egység adatainak a változását nyomon követik és azokat a vonatkozó hatályos jogszabályban meghatározott időközönként megküldik az adatközlő részére. A kijelölt köztisztviselő a honlapon történő közzétételt követően az adatok pontosságát vissza-ellenőrzi.

A közérdekű adatok megismerésére irányuló igények teljesítésének rendjéről szóló szabályzat 2. mellékletében meghatározták az alábbi, közzétételi egységekre vonatkozó feladatokat, személy és határidő megjelölésével:

1. **Szervezeti, személyzeti adatok**

* Elérhetőségi adatok
* A szervezeti struktúra
* A szerv vezetői
* A szerv irányítása, felügyelete alárendeltségében működő más közfeladatot ellátó szerv
* A szerv tulajdonában álló vagy részvételével működő gazdálkodó szervezetek
* A szerv által alapított közalapítványok
* Lapok
* Felettes, felügyeleti, törvényességi ellenőrzést gyakorló szerv

1. **Tevékenyégre, működésre vonatkozó adatok**

* A szerv alaptevékenysége, feladat- és hatásköre
* A hatósági ügyek intézésének rendjével kapcsolatos adatok
* Közszolgáltatások
* A szerv nyilvántartásai
* Nyilvános kiadványok
* Döntéshozatal, ülések
* A szerv döntései, koncepciók, tervezetek, javaslatok
* Pályázatok
* Hirdetmények
* Közérdekű adatok igénylése
* Közzétételi listák

1. **Gazdálkodási adatok**

* Vizsgálatok, ellenőrzések listája
* Az Állami Számvevőszék ellenőrzései
* Egyéb ellenőrzések, vizsgálatok
* A működés eredményessége, teljesítmény
* Működési statisztika
* Éves költségvetések
* Számviteli beszámolók
* A költségvetés végrehajtása
* A foglalkoztatottak
* Támogatások
* Szerződések
* Koncessziók
* Egyéb kifizetések
* Európai Unió által támogatott fejlesztések
* Koncessziók

Az Önkormányzat a törvény 33. § (1) bekezdésében foglaltaknak megfelelően a kötelezően közzéteendő közérdekű adatok egy részét internetes honlapon, digitális formában, bárki számára, személyazonosítás nélkül, korlátozástól mentesen, kinyomtatható és részleteiben is adatvesztés és -torzulás nélkül kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen hozzáférhetővé tette, a Szabályzat IV. 2. pontjában foglaltaknak megfelelően a Hivatal <http://www.csanytelek.hu> oldalon, a kötelezően közzéteendő közérdekű adatot és a közérdekből nyilvános adatot a honlap nyitólapjáról közvetlenül elérhető „Közérdekű adatok” hivatkozás alatt.

Az ellenőrzött időszakban a honlapon megjelenítendő információt az ügyintézők előkészítették, majd azokat a munkaköri leírásában megbízott dolgozó a honlap szerkesztésével megbízott részére továbbította. A 18/2005. (XII. 27.) IHM rendelet - a közzétételi listákon szereplő adatokat a 2. § (1) bekezdésében foglaltaknak megfelelően, a közzétételre szolgáló honlap megnyitásakor megjelenő oldalon az adatközlő a közzétételi listák által előírt adatokat tartalmazó jegyzékre vagy felületre mutató hivatkozást feltüntette. A hivatkozást jól látható módon elhelyezte, „Közérdekű adatok” elnevezéssel, továbbá feltüntette az egységes közadatkereső rendszerre, a központi elektronikus jegyzékre mutató hivatkozást is.

A 2011. évi CXII. törvény 37. § (1) bekezdés alapján a törvény 1. melléklete szerinti **általános közzétételi** listában meghatározott, közérdekű adatok menüpont tartalmazza az alábbi adatokat,

***I. Szervezeti, személyzeti adatok***

|  |  |
| --- | --- |
| A közfeladatot ellátó szerv hivatalos neve, székhelye, postai címe, telefon- és telefaxszáma, elektronikus levélcíme, honlapja, ügyfélszolgálatának elérhetőségei | Főoldal- közérdekű adatok – Szervezeti és személyzeti adatok I.1.pont |
| A közfeladatot ellátó szerv szervezeti felépítése szervezeti egységek megjelölésével, az egyes szervezeti egységek feladatai | Főoldal- közérdekű adatok – Szervezeti és személyzeti adatok I.1.2 pont |
| A közfeladatot ellátó szerv vezetőinek és az egyes szervezeti egységek vezetőinek neve, beosztása, elérhetősége (telefon- és telefaxszáma, elektronikus levélcíme) | Főoldal- közérdekű adatok – Szervezeti és személyzeti adatok I.1. 3 pont |
| A szervezeten belül illetékes ügyfélkapcsolati vezető neve, elérhetősége (telefon- és telefaxszáma, elektronikus levélcíme) és az ügyfélfogadási rend | Főoldal- közérdekű adatok – Szervezeti és személyzeti adatok I.1.1 pont |
| Testületi szerv esetén a testület létszáma, összetétele, tagjainak neve, beosztása, elérhetősége | Főoldal- Önkormányzat  Főoldal- közérdekű adatok – Szervezeti és személyzeti adatok I.1.3 pont |
| A közfeladatot ellátó szerv irányítása, felügyelete vagy ellenőrzése alatt álló, vagy alárendeltségében működő más közfeladatot ellátó szervek megnevezése, és 1. pontban meghatározott adatai | Főoldal- közérdekű adatok – Szervezeti és személyzeti adatok I.2. pont |
| A közfeladatot ellátó szerv többségi tulajdonában álló, illetve részvételével működő gazdálkodó szervezet neve, székhelye, elérhetősége (postai címe, telefon- és telefaxszáma, elektronikus levélcíme), tevékenységi köre, képviselőjének neve, a közfeladatot ellátó szerv részesedésének mértéke | Főoldal- közérdekű adatok – Szervezeti és személyzeti adatok I.3. pont |
| A közfeladatot ellátó szerv által alapított közalapítványok neve, székhelye, elérhetősége (postai címe, telefon- és telefaxszáma, elektronikus levélcíme), alapító okirata, kezelő szervének tagjai | Főoldal- közérdekű adatok – Szervezeti és személyzeti adatok I.4. pont |
| A közfeladatot ellátó szerv által alapított költségvetési szerv neve, székhelye, a költségvetési szervet alapító jogszabály megjelölése, illetve az azt alapító határozat, a költségvetési szerv alapító okirata, vezetője, honlapjának elérhetősége, működési engedélye | Főoldal- közérdekű adatok – Szervezeti és személyzeti adatok I.7. pont |
| A közfeladatot ellátó szerv által alapított lapok neve, a szerkesztőség és kiadó neve és címe, valamint a főszerkesztő neve | Főoldal- közérdekű adatok – Szervezeti és személyzeti adatok I.5. pont |
| A közfeladatot ellátó szerv felettes, illetve felügyeleti szervének, hatósági döntései tekintetében a fellebbezés elbírálására jogosult szervnek, ennek hiányában a közfeladatot ellátó szerv felett törvényességi ellenőrzést gyakorló szervnek az 1. pontban meghatározott adatai | Főoldal- közérdekű adatok – Szervezeti és személyzeti adatok I.6. pont |

***II. Tevékenységre, működésre vonatkozó adatok***

|  |  |
| --- | --- |
| A közfeladatot ellátó szerv feladatát, hatáskörét és alaptevékenységét meghatározó, a szervre vonatkozó alapvető jogszabályok, közjogi szervezetszabályozó eszközök, valamint a szervezeti és működési szabályzat vagy ügyrend, az adatvédelmi és adatbiztonsági szabályzat hatályos és teljes szövege | Főoldal – közérdekű adatok - Tevékenységre, működésre vonatkozó adatok –II.1. pont |
| A helyi önkormányzat önként vállalt feladatai | Főoldal – közérdekű adatok - Tevékenységre, működésre vonatkozó adatok –II.2. pont |
| Államigazgatási, önkormányzati, és egyéb hatósági ügyekben ügyfajtánként és eljárástípusonként a hatáskörrel rendelkező szerv megnevezése, hatáskör gyakorlásának átruházása esetén a ténylegesen eljáró szerv megnevezése, illetékességi területe, az ügyintézéshez szükséges dokumentumok, okmányok, eljárási illetékek (igazgatási szolgáltatási díjak) meghatározása, alapvető eljárási szabályok, az eljárást megindító irat benyújtásának módja (helye, ideje), ügyfélfogadás ideje, az ügyintézés határideje (elintézési, fellebbezési határidő), az ügyek intézését segítő útmutatók, az ügymenetre vonatkozó tájékoztatás és az ügyintézéshez használt letölthető formanyomtatványok, az igénybe vehető elektronikus programok elérése, időpontfoglalás, az ügytípusokhoz kapcsolódó jogszabályok jegyzéke, tájékoztatás az ügyfelet megillető jogokról és az ügyfelet terhelő kötelezettségekről | Főoldal – közérdekű adatok - Tevékenységre, működésre vonatkozó adatok –II.3. pont |
| A közfeladatot ellátó szerv által nyújtott vagy költségvetéséből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásért fizetendő díj mértéke, az abból adott kedvezmények | Főoldal – közérdekű adatok - Tevékenységre, működésre vonatkozó adatok –II.4 pont |
| A közfeladatot ellátó szerv által fenntartott adatbázisok, illetve nyilvántartások leíró adatai (név, formátum, az adatkezelés célja, jogalapja, időtartama, az érintettek köre, az adatok forrása, kérdőíves adatfelvétel esetén a kitöltendő kérdőív), az adatvédelmi nyilvántartásba bejelentendő nyilvántartásoknak az e törvény szerinti azonosító adatai; a közfeladatot ellátó szerv által  – alaptevékenysége keretében – gyűjtött és feldolgozott adatok fajtái, a hozzáférés módja, a másolatkészítés költségei | Az önkormányzat nem működtet ilyen adatbázist – II.5 pont |
| A közfeladatot ellátó szerv nyilvános kiadványainak címe, témája, a hozzáférés módja, a kiadvány ingyenessége, illetve a költségtérítés mértéke | Főoldal – közérdekű adatok - Tevékenységre, működésre vonatkozó adatok – Nyilvános kiadványok II. 6. pont |
| A testületi szerv döntései előkészítésének rendje, az állampolgári közreműködés (véleményezés) módja, eljárási szabályai, a testületi szerv üléseinek helye, ideje, továbbá nyilvánossága, döntései, ülésének jegyzőkönyvei, illetve összefoglalói; a testületi szerv szavazásának adatai, ha ezt jogszabály nem korlátozza | Főoldal – közérdekű adatok - Tevékenységre, működésre vonatkozó adatok –A szerv döntései, koncepciók, javaslatok II. 7. pont |
| A törvény alapján közzéteendő jogszabálytervezetek és kapcsolódó dokumentumok; a helyi önkormányzat képviselő-testületének nyilvános ülésére benyújtott előterjesztések a benyújtás időpontjától | Főoldal – közérdekű adatok - Tevékenységre, működésre vonatkozó adatok –A szerv döntései, koncepciók, javaslatok II. 8. pont |
| A közfeladatot ellátó szerv által közzétett hirdetmények, közlemények | Főoldal – közérdekű adatok - Tevékenységre, működésre vonatkozó adatok –II. 10. pont |
| A közfeladatot ellátó szerv által kiírt pályázatok szakmai leírása, azok eredményei és indokolásuk | Főoldal – közérdekű adatok - Tevékenységre, működésre vonatkozó adatok – II.9. pont |
| A közfeladatot ellátó szervnél végzett alaptevékenységgel kapcsolatos vizsgálatok, ellenőrzések nyilvános megállapításai | Főoldal – közérdekű adatok – Gazdálkodási adatok III.1 |
| A közérdekű adatok megismerésére irányuló igények intézésének rendje, az illetékes szervezeti egység neve, elérhetősége, s ahol kijelölésre kerül, az adatvédelmi felelős, vagy az információs jogokkal foglalkozó személy neve | Főoldal – közérdekű adatok - Tevékenységre, működésre vonatkozó adatok –II.12. pont |
| A közfeladatot ellátó szerv tevékenységére vonatkozó, jogszabályon alapuló statisztikai adatgyűjtés eredményei, időbeli változásuk |
| A közérdekű adatokkal kapcsolatos kötelező statisztikai adatszolgáltatás adott szervre vonatkozó adatai |
| Azon közérdekű adatok hasznosítására irányuló szerződések listája, amelyekben a közfeladatot ellátó szerv az egyik szerződő fél | Az önkormányzat nem hasznosít adatot |
| A közfeladatot ellátó szerv kezelésében lévő közérdekű adatok felhasználására, hasznosítására vonatkozó általános szerződési feltételek |
| A közfeladatot ellátó szervre vonatkozó különös és egyedi közzétételi lista | Főoldal – közérdekű adatok - Tevékenységre, működésre vonatkozó adatok – II.12. pont |

***III. Gazdálkodási adatok***

|  |  |
| --- | --- |
| A közfeladatot ellátó szervnél végzett alaptevékenységgel kapcsolatos- nyilvános megállapításokat tartalmazó- vizsgálatok, ellenőrzések felsorolása | Főoldal – közérdekű adatok – Gazdálkodási adatok – III.1.1-1.3 |
| A közfeladatot ellátó szerv tevékenységére vonatkozó, jogszabályon alapuló statisztikai adatgyűjtés eredményei, időbeli változásuk | Főoldal – közérdekű adatok – Gazdálkodási adatok - III.1.5 Működési statisztika |
| A közfeladatot ellátó szerv éves költségvetése, számviteli törvény szerinti beszámolója vagy éves költségvetési beszámolója | Főoldal – közérdekű adatok – Gazdálkodási adatok - III.1.  **2018. évi az utolsó feltöltött dokumentum** |
| A közfeladatot ellátó szervnél foglalkoztatottak létszámára és személyzeti juttatásaira vonatkozó összesített adatok, illetve összesítve a vezetők és vezető tisztségviselők illetménye, munkabére, és rendszeres juttatásai, valamint költségtérítése, az egyéb alkalmazottaknak nyújtott juttatások fajtája és mértéke összesítve | Főoldal – közérdekű adatok – Gazdálkodási adatok – 1.a -c |
| A közfeladatot ellátó szerv által nyújtott, az államháztartásról szóló törvény szerinti költségvetési támogatások kedvezményezettjeinek nevére, a támogatás céljára, összegére, továbbá a támogatási program megvalósítási helyére vonatkozó adatok, kivéve, ha a közzététel előtt a költségvetési támogatást visszavonják vagy arról a kedvezményezett lemond | Főoldal – közérdekű adatok – Gazdálkodási adatok  **nem tartalmaz adatokat** |
| Az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő, ötmillió forintot elérő vagy azt meghaladó értékű árubeszerzésre, építési beruházásra, szolgáltatás megrendelésre, vagyonértékesítésre, vagyonhasznosításra, vagyon vagy vagyoni értékű jog átadására, valamint koncesszióba adásra vonatkozó szerződések megnevezése (típusa), tárgya, a szerződést kötő felek neve, a szerződés értéke, határozott időre kötött szerződés esetében annak időtartama, valamint az említett adatok változásai, a nemzetbiztonsági, illetve honvédelmi érdekkel közvetlenül összefüggő beszerzések adatai, és a minősített adatok kivételével… | Főoldal – közérdekű adatok – Gazdálkodási adatok 1.e  **utolsó feltöltött adat 2017. évi** |
| A koncesszióról szóló törvényben meghatározott nyilvános adatok (pályázati kiírások, pályázók adatai, az elbírálásról készített emlékeztetők, pályázat eredménye) |
| A közfeladatot ellátó szerv által nem alapfeladatai ellátására (így különösen egyesület támogatására, foglalkoztatottai szakmai és munkavállalói érdek-képviseleti szervei számára, foglalkoztatottjai, ellátottjai oktatási, kulturális, szociális és sporttevékenységet segítő szervezet támogatására, alapítványok által ellátott feladatokkal összefüggő kifizetésre) fordított, ötmillió forintot meghaladó kifizetések |
| Az Európai Unió támogatásával megvalósuló fejlesztések leírása, az azokra vonatkozó szerződések |
| Közbeszerzési információk (éves terv, összegzés az ajánlatok elbírálásáról, a megkötött szerződésekről) |

A 2011. évi CXII. törvény 37/A. §  (2) bekezdése alapján a közérdekű adatokhoz való egységes szempontok szerinti elektronikus hozzáférést és a közérdekű adatok közötti keresés lehetőségét a közigazgatási informatika infrastrukturális megvalósíthatóságának biztosításáért felelős miniszter által működtetett ***egységes közadatkereső rendszer biztosítja****.* Az adatfelelős gondoskodott a 37/B. § (1) bekezdésben foglaltak végrehajtásáról.

A 2007. évi CLII. törvény - egyes vagyonnyilatkozat-tételi kötelezettségekről - 3. § (1) bekezdés alapján a vagyonnyilatkozat tételére kötelezett személyek vagyonnyilatkozatukat elkészítették. A 2011. évi CLXXXIX. törvény - Magyarország helyi önkormányzatairól - 39. § (3) –ban foglaltaknak megfelelően a vagyonnyilatkozatot a szervezeti és működési szabályzatban erre kijelölt bizottság tartja nyilván és ellenőrzi. Az önkormányzati képviselő vagyonnyilatkozata közérdekből nyilvános, azokhoz a 2011. évi CXII. törvény 3. § 12.  alapján bárki hozzáférhet.

**Összegezve:** Csanytelek Község Önkormányzata elkészítette a Közérdekű adatok közzétételével kapcsolatos szabályzatot. A Szabályzat tárgyi hatálya kiterjed a közérdekű adatok és a közérdekből nyilvános adatok teljes körére, melyet Csanytelek Község Önkormányzatára, aCsanyteleki Roma Nemzetiségi Önkormányzatra, azAlsó- Tisza-menti Önkormányzat Társulásra és aCsanyteleki Polgármesteri Hivatal szervezetére terjed ki, az adott szervezet szervezeti és működési szabályzatában, feladatellátási megállapodásában, együttműködési megállapodásban foglalt felhatalmazása szerint.

A Község honlapján lévő adatok tartalmazzák a 2011. évi CXII. törvény 37. § (1) bekezdés alapján a törvény 1. melléklete szerinti általános közzétételi listában meghatározott adatokat, a 18/2005. (XII. 27.) IHM rendeletben meghatározott tagolásokban, de nem minden adatot aktualizáltak.A 2011. évi CXII. törvény 37/A. §  (2) bekezdése alapján a közérdekű adatokhoz való egységes szempontok szerinti elektronikus hozzáférést és a közérdekű adatok közötti keresés lehetőségét a közigazgatási informatika infrastrukturális megvalósíthatóságának biztosításáért felelős miniszter által működtetett ***egységes közadatkereső rendszer biztosítja****.* Az adatfelelős gondoskodott a 37/B. § (1) bekezdésben foglaltak végrehajtásáról.

***Javaslat:*** a közzétételi listában szereplő dokumentumokat aktualizálják.

Az ellenőrzött időszakban az ellenőrzött területekért felelős vezetők neve, beosztása: Erhard Gyula – polgármester, Kató Pálné – jegyző.

Csanytelek, 2023.01.17.

Sziveri-Gajdán Lejla

Belső ellenőr

**Záradék**

A 370/2011. (XII. 31.) Korm. rendelet - a költségvetési szervek belső kontrollrendszeréről és belső ellenőrzéséről-

42. § (1) bekezdésében foglaltaknak megfelelően megküldött belső ellenőrzési jelentéstervezet tartalmát megismertem, egyúttal tudomásul veszem a bekezdéseiben foglaltakat:

(2) Az érintettek észrevételeiket a jelentéstervezet kézhezvételétől számított 8 napon belül kötelesek megküldeni a belső ellenőrzési vezető részére.

(3) Indokolt esetben a belső ellenőrzési vezető a (2) bekezdésben meghatározottnál hosszabb, legfeljebb 30 napos határidőt is megállapíthat.

(4) Soron kívüli ellenőrzés esetén a belső ellenőrzési vezető a (2) bekezdésben meghatározottnál rövidebb határidőt is megállapíthat.

(5) A jelentéstervezet megküldésére vonatkozó kísérő levélben fel kell hívni az ellenőrzött figyelmét arra, hogy a határidő elmulasztását egyetértésnek kell tekinteni és a nemleges választ is jelezni kell a határidőn belül, valamint az észrevételek megküldésével egy időben lehetősége van a 43. § (1) bekezdése szerinti egyeztető megbeszélés kezdeményezésére.

(6) Amennyiben az érintettek nem tesznek érdemi észrevételt a jelentéstervezetre, akkor a nemleges válaszukkal együtt – amennyiben a jelentéstervezet megállapításokat vagy javaslatokat tartalmaz az érintett szervezeti egység vonatkozásában – már az intézkedési tervet is elkészíthetik és megküldhetik az ellenőrzést végző szerv vagy szervezeti egység részére a megadott véleményezési határidőn belül.

(7) Az észrevétel elfogadásáról vagy elutasításáról a vizsgálatvezető dönt, amelyről az észrevételezési határidő lejártától számított 8 napon belül az érintetteknek írásbeli tájékoztatást ad és indokolja az el nem fogadott észrevételeket vagy kezdeményezi a 43. § (1) bekezdése szerinti megbeszélés összehívását.

(8) Az elfogadott észrevételeket a vizsgálatvezető átvezeti az ellenőrzési jelentéstervezeten. Az érintettek észrevételeit, illetve a vizsgálatvezető válaszát csatolni kell az ellenőrzés dokumentációjához.

**43. §** (1) Amennyiben az érintettek részéről a megállapításokat vitatják, akkor egyeztető megbeszélést kell tartani, bármelyik fél kezdeményezésére.

(2) Az egyeztető megbeszélésen részt vesz a vizsgálatvezető, az ellenőrzést végző belső ellenőrök, az ellenőrzést végző szerv belső ellenőrzési vezetője, az ellenőrzött szerv, illetve szervezeti egység vezetője, irányított szervnél végzett ellenőrzés esetén annak belső ellenőrzési vezetője, valamint a vizsgálatban érintett egységek vezetői és szükség szerint más olyan személy, akinek meghívása a vizsgálat tárgya vagy megállapításai miatt indokolt. Az egyeztető megbeszélésről jegyzőkönyvet kell készíteni, amely tartalmazza a megbeszélés eredményét. A jegyzőkönyvet csatolni kell az ellenőrzési jelentéshez.

(3) Indokolt esetben a belső ellenőrzési vezető az észrevételek átvezetése után a jelentéstervezetet az érintetteknek ismételten megküldheti visszamutatás céljából 5 napos határidővel.

(4) Az ellenőrzési jelentést, illetve annak kivonatát a vizsgálatvezető és a vizsgálatot végző valamennyi ellenőr aláírását követően a belső ellenőrzési vezető hagyja jóvá és megküldi a költségvetési szerv vezetője részére.

**44. §** (1) A költségvetési szerv vezetője a lezárt ellenőrzési jelentést vagy annak kivonatát megküldi:

*a)* irányított, illetve felügyelt költségvetési szerv ellenőrzése esetén az ellenőrzött szerv vezetőjének, illetve

*b)* saját szervezet ellenőrzése esetén az ellenőrzött szervezeti egység vezetőjének, továbbá

*c)* annak, akire vonatkozóan megállapítást vagy javaslatot tartalmaz,

és szükség esetén felkéri az intézkedési terv elkészítésére.

(2) Amennyiben az ellenőrzés során büntető-, szabálysértési, kártérítési, illetve fegyelmi eljárás megindítására okot adó cselekmény, mulasztás vagy hiányosság gyanúja merül fel, az nem befolyásolja az ellenőrzés lezárását.

(3) A költségvetési szerv vezetője – a belső ellenőrzési vezető véleményének kikérésével – dönthet úgy, hogy a lezárt ellenőrzési jelentést vagy annak kivonatát nyilvánosságra vagy harmadik fél tudomására hozza az adatvédelemre vonatkozó jogszabályok figyelembevételével.

Csanytelek …………

………………………………………… ………………………………………………….

Csanytelek Község Önkormányzata Csanyteleki Polgármesteri Hivatal Vezetője

Polgármestere Önkormányzat Jegyzője