# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06-20/314-2365 Email: jegyzo@csanytelek.hu***

CS/43-1/2023.

**E l ő t e r j e s z t é s**

**Csanytelek Község Önkormányzata Képviselő-testülete**

**2023. januári ülésére**

**Tárgy:** *Csanytelek község közterületeinek elnevezéséről és a házszám-megállapításról szóló 7/2022. (V. 27.) önkormányzati rendelet módosításáról szóló önkormánytati rendelet alkotásának kezdeményezése*

**Tisztelt Képviselő-testület!**

Visszautalok a tárgyban általam 661-1/2022. iktatószám alatt kiadott előterjesztésben foglaltakra, melyben részletekbe menően adtam tájékoztatást a házszám-megállapítással összefüggő hatósági feladatok ellátásáról, a problémák kezelésének lehetőségéről, melyet nem ismétlek meg, de sajnos még mindig aktuális gondot jelent a kérdés kezelése.

Tájékoztatom Önöket arról, hogy a Magyarország helyi önkormányzatairól szóló 2011. évi CVXXXIX. törvény (a továbbiakban: Mötv.) 8. § b) pontja szabályozza a helyi közösség tagjai önkormányzás tagjaként viselt kötelezettségei között *a közösségi együttélés szabályainak betartását és betartatását.* Az Mötv. 14/A. § (5) bekezdése értelmében *minden házszámmal ellátott épületen a tulajdonosnak fel kell tüntetnie a házszámot.* Az Mötv. 143. § (3) bekezdésében az önkormányzat képviselő-testülete felhatalmazást (ami egyben kötelezettség) kapott arra, hogy *rendeletben állapítsa meg a házszám-megállapítás szabályait.*

Kiemelem a felhatalmazást tartalmazó központi jogszabály tartalmát, amely arra nem ad módot, hogy a tárgyi önkormányzati rendelet szabályozza, hogy *hol nem kell* a közterület elnevezését alkalmazni. Ezt azért emelem ki, mert a jogalkotásról szóló 2010. évi CXXX. törvény (a továbbiakban: Jat.) 5. § (2) bekezdése c) pontja szerint *nem lehet felhatalmazást adni olyan tárgykör szabályozására, amelyet a felhatalmazást adó jogszabály (Mötv.) nem ír elő.* A Képviselő-testület az Alaptörvény 32. cikk (1) és (2) bekezdése szerint eljárva, kizárólag törvényben kapott felhatalmazás alapján adhat ki önkormányzati rendeletet, melyben *nem terjeszkedhet túl a felhatalmazás keretein.*

Az illetékes Kormányhivatal Főosztálya kormánytisztviselőjével folytatott megbeszélésre hivatkozva jutottam el a tárgyi önkormányzati rendelet módosítása kezdeményezésére, melyet számomra az önkormányzat szervezeti és működési szabályzatáról szóló 14/2015. (XI. 27.) önkormányzati rendelet (a továbbiakban: SZMSZ) 19. § (1) bekezdés d) pontjában kapott felhatalmazás tesz lehetővé és az alapján készítettem el és terjesztem be a tárgyi önkormányzati rendelet-tervezetet.

A Csongrád-Csanád Megyei Kormányhivatal minisztériumi felkérésre vizsgálatot folyatott a megyei települési önkormányzatok testületei által a közterületek elnevezése és házszám-megállapítása tárgyában kiadott önkormányzati rendeletek tartalmára nézve és hibaként értékelte a törvényi felhatalmazás nélkül meghozott jogszabályi tartalmat. Ebben a vizsgálatban a tárgyi önkormányzati rendelet 1. § (6) bekezdése szerinti szabályozás *nem bír törvényi felhatalmazással, ezért javasolt annak hatályon kívül helyezése.*

Elfogadva a szakmai érveket teszek javaslatot a Jat. 16. § szerint készített tárgyi önkormányzati rendelet-tervezet, az ahhoz a Jat. 17. §-a alapján általam elkészített előzetes hatásvizsgálat és a 18. § szerinti általános és részletes indokolás csatolásával módosító jogszabály kiadására.

A hatályos SZMSZ 19. § (5)-(6) bekezdésében írt jegyzői kötelezettségemnek és a település lakossága számára nyújtott tájékoztatási feladatnak is eleget-téve rögzítem, hogy a tárgyi önkormányzati rendelet-tervezet szövegének kifüggesztése a hivatal hirdetőtábláján 2023. január 5. napján megtörtént és az 5 napos lakossági véleményezési határidő letelte után megállapítottam, hogy a tárgyi önkormányzati rendelet-tervezethez *a lakosság köréből nem érkezett javaslat.*

A fenti jogszabályi rendelkezésekre való hivatkozással, az SZMSZ 23. § (4) bekezdés b) pontja szerint véleményt formálni jogosított Ügyrendi Bizottság, a Pénzügyi Ellenőrző, Foglalkoztatáspolitikai és Településfejlesztési Bizottság 24. § (1) bekezdése ec) pontja szerinti előzetes véleményének kikérésével nyújtom be a tárgyi rendelet-tervezetet a Képviselő-testület számára.

A fentiekre alapozva az *önkormányzati rendelet hatályba léptetését annak kihirdetését követően, 2023. február 01. napjával* kezdeményezem. A kellő idő rendelkezésre állása biztosított azáltal, hogy a rendeletbe foglalt jog érvényesítése nem tartalmaz változást, így nincs szükség felkészülési idő hagyására.

Kezdeményezem a Képviselő-testület két Bizottsága előzetes véleményének ismeretében való tárgyalását és változtatás nélküli elfogadásával az alaprendeletet módosító önkormányzati rendelet alkotását az SZMSZ eljárásrendje szerint.

C s a n y t e l e k, 2023. január 5.

Tisztelettel:

…………………………………

Kató Pálné jegyző