|  |  |
| --- | --- |
| Alsó- Tisza-menti Önkormányzati Társulás Társulási Tanácsa E l n ö k é t ő l ***6647 Csanytelek, Volentér János tér 2***  ***Tel.: 63 / 578–510 Fax: 63 / 578-517***  ***e-mail:*** [***atmot@csanytelek.hu***](mailto:atmot@csanytelek.hu) | Csanytelek Község Önkormányzata Jegyzőjétől, törvényességi felelőstől, feladatellátótól  ***🖂 6647. Csanytelek, Volentér János tér 2***  ***Tel.: 63/578-512***  ***e-mail:*** [***jegyzo@csanytelek.hu***](mailto:jegyzo@csanytelek.hu) |

A/2-2/2023.

**E l ő t e r j e s z t é s**

az **Alsó- Tisza-menti Önkormányzati Társulás Társulási Tanácsa 2023. januári ülésére**

**Tárgy:** *az Alsó- Tisza-menti Többcélú Óvodák és Mini Bölcsődék intézménye átszervezése, bővítése jóváhagyása*

**Tisztelt Társulási Tanács!**

Ezen előterjesztéshez mellékeljük a *bölcsődei ellátás* önkormányzati kötelező feladata megszervezésére, a feladat- és hatáskör gyakorlására irányadó, a gyermek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 94. § (3a) bekezdése végrehajtásában érintett **Felgyő** Községi Önkormányzat Képviselő-testülete (a továbbiakban: Felgyői önkormányzata) tárgyban hozott ../2023. (I. 26.) Kvt határozatát – jegyzőkönyvi kivonat formájában -, amely a vonatkozó *jogszabályi tájékoztatáson túl, az eljárásrend* *jóváhagyására* irányul*,* továbbá több olyan feladat végrehajtására vonatkozik, amely a *feladatellátás átruházására, a feladatellátáshoz szükséges pénzügyi források biztosítására*  szab meg rendelkezéseket éslehetővé teszi a köznevelési intézmény új, szociális *feladata ellátása 2023. évben való beindítását.*

Ezen előterjesztéshez csatoljuk **Felgyő** Községi Önkormányzat Képviselő-testülete (a továbbiakban: Felgyői önkormányzata) …/2023. (I. .) Kt. határozatát (jkv. kivonatként), mely tanúsítja *a tárgyi intézményi átszervezés elfogadását és egyetértését* a**Felgyői** Önkormányzat bölcsődei ellátás bevezetésére vonatkozóan határozatba foglalt döntését, mint az új szociális feladat ellátásában érintett *intézmény székhely települése.*

Mellékeljük **Csanytelek** önkormányzata Képviselő-testülete (a továbbiakban: Csanytelek önkormányzat) 10/2023. (I. 27.) Ökt határozatát (jegyzőkönyvi kivonat formájában), amely visszaigazolja a *tárgyi intézmény Felgyői tagintézménnyel való bővítését, a Felgyői Mini Bölcsőde feladatellátása társulásba való felévtelét,* mint az intézményben tagintézményt működtető Tagönkormányzat.

Csanytelek önkormányzata, Felgyő önkormányzata és Tömörkény önkormányzata a Társulás Társulási Megállapodása V. Fejezet 12. pontja értelmében, a Társulás Tagönkormányzataként eljárva, *előzetes egyetértési és véleményezési jogkörében* kezdeményezett több olyan intézkedést, amelynek foganatosítására a Társulás Társulási Tanácsa rendelkezik döntési jogkörrel.

A Magyarország helyi önkormányzatairól szóló 2011. évi CVXXXIX. törvény (a továbbiakban: Mötv.) 12. § (2) bekezdése értelmében, a feladat- és hatáskör eredeti címzettje (Felgyő önkormányzata Csanytelek önkormányzata által) *előzetes egyetértése estén önkormányzati rendeletben, a társulás határozatban dönt* *a feladat- és hatáskör átvállalásáról,* annak az átvétel időpontját (tervezetten 2023. május 01.) megelőző 3 hónappal korábban (2023. január 31.), melynek finanszírozásához ugyanezen szakasz (3) bekezdése ad jogosítványt, konkrétan a feladatot átvállaló kezdeményezheti a központi költségvetésből a feladattal arányos anyagi fedezet biztosítását, állami támogatás lehívását, feladat finanszírozás keretében, a Társulás székhely települése munkaszervezete (a Csanyteleki Polgármesteri Hivatal) és a Társulás Feladatellátója által.

Csanytelek és Felgyő önkormányzatai korábbi döntésükkel a Társulásra ruházta át az *óvodai nevelés feladat- és hatásköre gyakorlását és a feladatot ellátó tárgyi intézmény fenntartói jogát,* melyet a Társulás Társulási Megállapodása, annak melléklete a Feladatellátási Megállapodás tartalma igazol vissza.

Ahhoz, hogy a Társulás Felgyő önkormányzatától a *bölcsődei ellátás feladat- és hatásköre gyakorlását átvegye,* szükséges annak dokumentálása, melyet egyrészt Tömörkény, Csanytelek és Felgyő önkormányzata határozata, másrészt annak a Társulás Társulási Megállapodása és mellékletébe foglalása alapoz meg, melyhez a Társulás 4 Tagönkormányzata minősített többséggel hozott döntése szükséges.

Elkerülhetetlen a tárgyi intézmény *Alapító Okirata módosítása* (módosított és egységes szerkezetbe foglalt) előzetes véleményeztetése és a Társulás jóváhagyó döntése ahhoz, hogy a MÁK illetékes Igazgatósága befogadja a szükséges dokumentumokat a változások *törzskönyvi nyilvántartáson való átvezetéséhez,* melynek tudatában kezdeményezhető az átszervezéssel érintett intézmény adataiban bekövetkezett változás *szolgáltatói nyilvántartáson való átvezetése, működési engedély kiadása.*

Felgyő önkormányzata döntése alapja a Gyvt. 94. § (3a) bekezdése azon rendelkezésén alapul, miszerint *amennyiben legalább 5 család igényli a 3 év alatti gyermeke bölcsődei ellátását, azon településen kötelező a bölcsődei ellátás valamely formáját megszervezni.*

Felgyő önkormányzata döntése meghozatalakor *5 szülő jelezte a 3 éves kor alatti gyermeke bölcsődei ellátása iránti igényét,* az erre a célra kiadott formanyomtatvány aláírásával, mellyel a másik kötelező feltételétől (miszerint a KSH előző év január 01. napján településen nyilvántartott 0 – 3 éves kor közötti gyermekek száma a 40 főt meghaladja) függetlenül is *kötelezővé teszi a bölcsődei ellátás bevezetését és tervezetten 2023. május 01. napjától való működtetését.*

A Gyvt. 42. § (2) bekezdése rendelkezése a bölcsődei ellátás feladata gyakorlása 4 változatáról szól, melyből Felgyő önkormányzata *az* ***önkormányzati társulást***választotta, mert a Társulás fenntartásába adandó tagintézménynek helyet adó ***középület (*Felgyő, Templom u. 1. sz.) *alkalmas az új feladat, a* bölcsődei ellátás *épületen belüli befogadására, mivel ott minden feltétel biztosítható az új feladat bevezetésére.***

A feladat ellátási formáik közül a *mini bölcsőde* kialakítását szorgalmazza a feladat címzettje, tekintettel arra, hogy a vonatkozó központi jogszabály melléklete szerint lényegesen kevesebb és könnyebb feltételeknek kell megfelelni, mint a hagyományos bölcsőde kialakításakor. Az épületen belül az OTÉK szabályait kell alkalmazni. Az épület átalakítására elnyert központi pályázati forrásból megoldódott az elvárásoknak való megfelelés. Felgyő önkormányzata 2023. évi költségvetéséből megelőlegezett finanszírozás átadásával biztosítja a mini bölcsőde működtetéséhez szükséges anyagi forrás fedezetét, amely a két közalkalmazott foglalkoztatása utáni bér- és annak terhei költségeit és a dologi kiadásokat is magában foglalja. A kisgyermeknevelő és a bölcsőde dajka alkalmazása munkáltatói feladatok ellátása a vonatkozó jogszabályok szerint valósulhat meg.

A bölcsődei ellátás *szervezeti működtetési kategóriái közül a már működő többcélú óvoda- bölcsőde* mellett tette le a voksát Felgyő önkormányzata, a már Társulásban működtetett óvodai nevelés feladata mellé felvett Csanyteleki Mini Bölcsőde bölcsődei ellátásához hasonlóan, amelyet a köznevelési intézmény  *szakmai programja és házi rend kiadásával* az elvárt jogi kritériumoknak meg tud felelni.

A feladatot átvevő Társulás a *köznevelési* *intézmény elnevezése nem változik, mivel a már meglévő bölcsődei ellátás feladata mellé felveendő Felgyői mini bölcsődei tagintézményként való felvétele már nem indokolja,* mert a Tömörkényi mini bölcsődei ellátás 2019. január 1. napja óta az intézmény neve már a jelenlegire módosult. A köznevelési intézmény 2019. január 01. napjától alkalmazott *neve: Alsó- Tisza-menti Többcélú Óvodák és Mini Bölcsődék.*

A nemzeti köznevelésről szóló 2011. évi CXC. törvény (továbbiakban: Nkt. 83. § (2)-(3) bekezdése ad jogot és delegál kötelezettséget a Társulásra, a fenntartásában lévő *köznevelési intézmény átszervezése, feladatának megváltoztatása, nevének és gazdálkodási jogkörének megállapítása joga gyakorlására,* mertaz Nkt. 84. § (1) bekezdése kimondja, miszerint a köznevelési intézmény fenntartója *a köznevelési intézmény alapfeladata mellé új feladatot annak ellátásához szükséges feltételek biztosításával állapíthat meg.* Ezen kötelezettségének eleget tud tenni a fenntartó, úgy személyi, tárgyi, mint pénzügyi feltételek teljesítésével, a fent írtak alapján. Ennek részletezése a forgatókönyv szerinti időpontban benyújtandó előterjesztésekben és megállapodásokban lesz lekövethető.

A köznevelési intézmény *költségvetési szervként önálló gazdálkodási jogkörrel bír*, amelyen nem változtat az alapfeladata ismételt kibővítése. Feladatellátási megállapodás alapján a Társulás munkaszervezeti feladatát ellátó hivatal végzi az intézmény pénzügyi adminisztrációs tevékenységét továbbra is. Az intézmény saját bevételi forráshoz a feladata bővítése által nem jut, hiszen a bölcsődei ellátás során biztosított *gyermekétkeztetés igénybe vétele utáni személyi térítési díj szülőktől való beszedésére nincs esély,* ahelyismeretre alapozott jövedelmi helyzet miatt. Az *intézményi térítési díj megállapítására* az önkormányzati rendelet alkotására felhatalmazott Csanytelek Község Önkormányzata Képviselő-testülete jogosított. A feladat ellátásával megbízott 2 fő közalkalmazott bére és annak terhe kiadásként fog megjelenni a többcélú óvoda- bölcsőde éves költségvetésében, melyet leigényel a központi költségvetésből, a hiányzó összeget pedig Felgyő önkormányzata idei költségvetéséből működési támogatásként átadja a Társulás által az intézménynek. A Gyvt. lehetőséget ad a fenntartó számára a mérsékelt összegű, vagy teljesen térítésmentes ellátás biztosítására, amelyet önköltségszámítással alá kell támasztani.

Technikai részlet, ugyanakkor lényeges az állami támogatás könyvelés feladata ellátása, amelyet a vonatkozó központi jogszabály kormányzati funkcióhoz, szakfeladathoz kötötten rendel alkalmazni (104031 és 104035 COFOG alatt és a 8891101, 8891103 szakfeladat). Ezen tételek a bölcsődei ellátás alaptevékenységét foglalják magukban, bele értve a gyermekétkeztetést, a korai fejlesztést és az SNI gyermekek befogadását is. Ezen könyvelési tételek a Társulás székhely települése Csanytelek önkormányzata rendeletében (SZMSZ 2. mellékletében) jelent meg, 2018. szeptember 01. napjával való hatályba léptetéssel, melyet az intézmény törzskönyvi kivonata ekként tartalmaz. További intézkedések szükségesek a Társulási számviteli rendjére és az intézmény költségvetésére vonatkozóan is.

**Tisztelt Társulási Tanács!**

A tárgyi előterjesztésben foglaltakat összegezve kezdeményezzük annak és az ahhoz csatolt érintett Felgyői önkormányzat, Csanytelek önkormányzata és Felgyő önkormányzata által benyújtott dokumentumokban (jegyzőkönyvi kivonatokban), a határozati javaslatban foglaltak megvitatását és változtatás nélküli elfogadását.

C s a n y t e l e k, 2023. január 23.

Tisztelettel:

………………………………. …………………………..

Erhard Gyula Kató Pálné

Társulás Társulási Tanácsa Társulás Feladatellátója

Elnöke törvényességi felelős

**…/2023. (I. .) Atmöt határozat**

**Tárgy:** *az Alsó- Tisza-menti Többcélú Óvodák és Mini Bölcsődék intézménye átszervezése, bővítése jóváhagyása*

**Határozati j a v a s l a t**

Az **Alsó- Tisza-menti Önkormányzati Társulás Társulási Tanácsa** megtárgyalta a tárgyban benyújtott előterjesztés és ahhoz csatolt mellékletekben foglaltakat, figyelembe-vette a tárgyra vonatkozóan **Felgyő** Községi Önkormányzat Képviselő-testülete../2023. (I. 26.) Kt határozatában, az ../2023. (I. 26.) Kt határozatában, továbbá **Tömörkény** Községi Önkormányzat Képviselő-testülete ../2023. (I. .) Kt határozatában, **Csanytelek** Község Önkormányzata Képviselő-testülete../2023. (I. 27.) Ökt határozatában foglaltakat, a tárgyi köznevelési intézmény **alkalmazotti közössége** és a **szülői szervezet** által a köznevelési intézmény bővítésére tett **támogatói** nyilatkozatot és az alábbi döntést hozta:

1. A Társulás Társulási Tanácsa a Magyarország helyi önkormányzatairól szóló 2011. évi CVXXXIX. törvény 12. § (2) bekezdése jogán  **á t v á l l a l j a Felgyő Községi** Önkormányzat Képviselő-testülete *bölcsődei ellátás* keretében *mini bölcsőde működtetése* **feladat- és hatásköre gyakorlását 2023. május 01. napjával** és elrendeli az általa fenntartott *Alsó- Tisza-menti Többcélú Óvodák és Mini Bölcsődék -* *Felgyői Mini Bölcsőde tagintézménnyel történő bővítése miatti alapfeladata bővítését* a nemzeti köznevelésről szóló 2011. évi CXC. törvény 83. § (2)-(3) jogkörében eljárva, e határozatba foglalt szükséges intézkedések megtételével, eljárások lefolytatásával az alábbiak szerint.
2. A Társulás Társulási Tanácsa ezen határozat 1.) pontjában foglaltak végrehajtása érdekében Felgyő Községi Önkormányzat, mint a feladat címzettjétől átvállalt *bölcsődei ellátás* kötelező önkormányzati feladata megszervezése érdekében az óvodai nevelési feladatot ellátó, általa fenntartott köznevelési intézmény *Csanyteleki Tagintézményében* 2018. szeptember 01. napjától működtetett, majd 2019. január 1. napjával a *Tömörkényi mini bölcsődével* kibővült többcélú óvoda-bölcsődei feladatellátás mellé *átveszi a Felgyői Mini Bölcsőde fenntartói jogát 2023. május 01. napjától, melynek feltételeit az alábbiakban határozza meg:*
3. formáját: *mini bölcsőde* (Gyvt. 43/A. §)
4. szervezti működését: *többcélú óvoda- bölcsőde* (Gyv.t. 43/A. § (2) bek. c) pontja)
5. intézményi székhelyét: *Felgyő, Templom u. 1. sz.* (Társulási Megállapodás)
6. feladatellátás (tagintézmény) helyét: *Felgyő, Templom u. 1. sz. alatt középületben)*
7. feladatellátó intézmény nevét: *Alsó- Tisza-menti Többcélú Óvodák és Mini Bölcsődék*
8. fenntartói jogát gyakorlóját:  *Alsó- Tisza-menti Önkormányzati Társulás*
9. kezdő időpontját: *2023. május 01. napjától (határozatlan időre)*
10. intézményi vezetését:  *jelenlegi struktúrában, külön vezető kinevezése nélkül*
11. intézményi gazdálkodását:  *éves költségvetésből gazdálkodó önálló költségvetési szerv*
12. felvehető gyermekek életkorát: *féléves kortól 3 éves korig* (Gyvt. 42. § (1) bekezdés)
13. felvehető gyermekek létszámát: *5 – 7 fő gyermek, 1 csoport (15/1998. (IV. 30.) NM rendelet)*
14. költségeinek fedezetét: *feladat finanszírozás keretében állami költségvetési támogatás*
15. személyi feltételeit:  *1 fő kisgyermeknevelő és 1 fő bölcsődei dajka, továbbá helyetteseik*
16. működés tárgyi feltételeit (eszközök): *épület OTÉK szerinti, eszközök NM rendelet 11. melléklete szerinti*
17. személyi és intézményi térítési díjait: *intézményi gyermekétkeztetés és gondozás esetén fenntartó döntése*
18. időkeretét (nyitvatartási idejét): *napi 10,5 óra*

*(NM rendelet 37. § (1) bek. (de. 6:30 órától du. 17 óráig))*

1. felszereléseinek beszerzését: *központi vissza nem térítendő fenntartó pályázati támogatás + önerőből*
2. szakmai feltételeit:  *országos alapprogramra épülő helyi szakmai program, házirend szerint*
3. engedélyezési eljárása lefolytatását: *Csongrád-Csanád Vármegyei Kormányhivatal illetékes Főosztálya által*

tett intézkedések, továbbá Felgyő Községi Önkormányzat Képviselő-testülete (a bölcsődei ellátás feladata címzettje, a feladatot átruházó) és a Társulás Társulási Tanácsa (feladatot átvállaló, intézmény fenntartó) között megkötendő Feladat átadási – átvételi megállapodásban foglaltak végrehajtásával biztosítja.

1. A Társulás Társulási Tanácsa elrendeli az Alsó- Tisza-menti Többcélú Óvodák és Mini Bölcsődék 2019. január 01. napjától hatályos **Alapító Okiratában** (módosításokat tartalmazó és egységes szerkezetű) ezen határozat 2.) pontjában részletezett módosítások átvezetését, az érintett Tagönkormányzatok (Tömörkény, Csanytelek és Felgyő Községi Önkormányzat Képviselő-testülete) előzetes véleményének ismeretében, a Társulás Társulási Megállapodása V. Fejezet 12. pontjában foglalt joga gyakorlása alapján eljárva. Felkéri a társulás feladatellátóját az óvodai nevelési feladatot ellátó *intézmény átszervezését, feladatának Felgyői tagintézménnyel való bővítését tartalmazó Alapító Okirat változásainak a* Magyar Államkincstár Csongrád-Csanád Vármegyei Igazgatósága által vezetett *törzskönyvi nyilvántartáson való átvezetése* érdekében az okiratok és mellékleteik elektronikus úton történő benyújtására, az államháztartásról szóló 2011. évi CXCV. törvény és annak végrehajtására kiadott Kormányrendeletben foglalt eljárásrend szerint.

1. A Társulás Társulási Tanácsa az átszervezésben érintett köznevelési intézményhez tagintézményként csatlakozó Felgyői Mini Bölcsőde működési feltételeinek (eszközök, felszerelések beszerzése, épületen belüli átalakítások kivitelezése) biztosítása érdekében *Felgyő Községi Önkormányzat Képviselő-testülete az önkormányzat 2023. évi költségvetése terhére kötelezettséget vállalt annak anyagi fedezete biztosítására.*
2. A Társulás Társulási Tanácsa kinyilvánítja az általa átszervezett köznevelési intézmény Felgyői tagintézmény mini bölcsődei *ellátás személyi* *feltételeinek* biztosításához szükséges,a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet szerint *az új feladatellátással érintett tagintézmény vezetője és munkavállalója közreműködésével.*

1. A Társulás Társulási Tanácsa felhívja a Felgyői tagintézmény vezetőjét *az 1 bölcsődei csoport működtetéséhez 1 fő kisgyermeknevelő és 1 fő bölcsődei dajka*, távolléte esetére *helyettesítője* Kjt. szabályai szerinti *közalkalmazottként 2023. május 01. napjától történő alkalmazása* munkáltatói feladatainak ellátására, hivatkozva a Gyer. 2. melléklete II. Rész „Alapellátások” cím 2.2. pontjára, továbbá a rendelet 44. § (2) bekezdésére és a 45. § (1)-(2) bekezdésére.
2. A Társulás Társulási Tanácsa rögzíti a többcélú óvoda- mini bölcsőde működtetéséhez szükséges állami támogatás feladat finanszírozása keretében történő (pót)igénylés és a támogatás lehívása időszaka alatt (2023. 05. 01. – 2023. 08. 31.) Felgyő Községi Önkormányzat Képviselő-testülete tárgyra vonatkozóan általa határozatba foglalt vállalását, miszerint *az önkormányzat 2023. évi költségvetése terhére vállalja annak anyagi fedezete megelőlegezését, a Felgyői tagintézmény működéséhez nyújtott, véglegesen átadott kiegészítő támogatás címén,* az államháztartásról szóló 2011. évi CXCV. törvényben és annak végrehajtására kiadott Kormányrendeletben foglaltaknak, továbbá a 2023. évi költségvetésről szóló törvényben szabályozott feltételeknek megfelelve.
3. A Társulás Társulási Tanácsa felkéri az általa fenntartott köznevelési intézmény vezetőjét a vonatkozó hatályos NM rendelet 10. mellékletében szereplő bölcsődei nevelés- gondozás országos alapprogramja alapján, a rendelet 41. § (2) bekezdése kötelezettjeként, szakmai szervezettel véleményeztetett, a többcélú óvoda- mini bölcsőde működtetésére vonatkozó *helyi szakmai program* és *házirend benyújtására,* az érintett Tagönkormányzatok Képviselő-testületei elé terjesztésére az előzetes egyetértési, véleményezési jog gyakorlása, a Társulás Társulási Tanácsa elé pedig annak jóváhagyása érdekében, benne a Felgyői mini bölcsőde által ellátandó feladatokhoz szükséges személyi- és tárgyi feltételek biztosírására irányuló megoldások bemutatására, a figyelemmel ezen feltételek ismertetését tartalmazó függelékben foglaltakra.
4. A Társulás Társulási Tanácsa utasítja az intézmény vezetőjét az átszervezett intézmény Felgyői tagintézményében bölcsődei ellátásban részesülő gyermekek életkorának, a közétkeztetésre vonatkozó táplálkozás-egészségügyi előírásokról szóló miniszteri rendeletben foglaltaknak megfelelő *gyermekétkeztetés szülő rendelkezése szerinti számban*  (reggeli, tízórai, ebéd, uzsonna), továbbá a *szünidő alatti étkeztetés biztosítására,* valamint a Felgyői mini bölcsőde gondozási feladata ellátásaérdekében a Gyvt. 20. §, 21/A.-B. §, a 148. § - 151. § szabályai szerinti eljárások lefolytatására. A Társulás Társulási Tanácsa kezdeményezi a Társulás által jogalkotásra felhatalmazott (Csanytelek) Tagönkormányzata által *önkormányzati rendelet alkotását (módosítását) akként, hogy a Felgyői mini bölcsődében igénybe-vett intézményi gyermekétkeztetés, a mini bölcsődei ellátás keretében nyújtott gondozás szolgáltatás igénybevétele után a szülő számára önköltségszámításon alapulóan állapítsa meg a személyi térítési díjat, vagy annak ingyenességét* rögzítse, a vonatkozó központi jogszabályokban foglaltak szerinti feltételek teljesülése időszakára, 2023. május 01. napjával való hatályba léptetéssel.
5. A Társulás Társulási Tanácsa felkéri a társulás feladatellátóját az átszervezett intézmény működési *engedélyezési eljárása lefolytatásának* az óvodai nevelés és bölcsődei ellátás kötelező önkormányzati feladata ellátását biztosító, a Felgyői Mini Bölcsőde tagintézményével kibővült többcélú óvoda- és mini bölcsőde *szolgáltatói nyilvántartásba történő bejegyzésének* a Csongrád-Csanád Vármegyei Kormányhivatal illetékes Főosztályánál történő kezdeményezésére a Gyvt., a Gyer. és a Snyr. szabályai szerint eljárva.
6. A Társulás Társulási Tanácsa kezdeményezi a Társulás által jogalkotásra felhatalmazott (Csanytelek) Tagönkormányzata által *önkormányzati rendelet alkotását (módosítását)* a MÁK által törzskönyvi nyilvántartásba bejegyzett és az illetékes hatóság által szolgáltatói nyilvántartásba vett Alsó- Tisza-menti Többcélú Óvodák és Mini Bölcsődék működtetéséhez az állami költségvetésből leigényelt, feladat finanszírozásként nyújtott állami támogatás ASP rendszerbe való jogszerű könyveléséhez szükséges *104031 és 104035 kormányzati funkció önkormányzati és társulási dokumentumokban való megjelenítését, kiegészítését 889101, 889103 szakfeladatú bölcsődei ellátás alaptevékenységgel*, amely magában foglalja a gyermekétkeztetés feladata ellátását és a korai fejlesztésre jogosult, valamint az SNI gyermek befogadását.
7. A Társulás Társulási Tanácsa rögzíti, hogy a társulás feladatellátója által a tárgyra vonatkoztatott központi jogszabályokismertetését tartalmazó előterjesztést, az ahhoz csatolt mellékleteket, függelékeket áttekintette, tudomásul-vette az abban foglaltakat, továbbá változtatás nélkül jóváhagyta ezen határozathoz 1.) mellékleteként rendelt, tárgyi határozatban foglaltak eljárásrendjét tartalmazó *forgatókönyvet* és elrendelte az abban lévő feladatok határidő szerinti és megjelölt felelősök általi végrehajtását.

Végrehajtás határideje: forgatókönyvbe foglaltak szerint

Végrehajtásért felelős: forgatókönyvbe foglaltak szerint

Beszámolás határideje: végrehajtást követő soros ülésen

Határozatról értesítést kap:

* Alsó- Tisza-menti Társulás Tárulási Tanácsa Elnöke és Tagjai (Székhelyén)
* Kató Pálné társulás feladatellátója, törvényességi felelős, Csanytelek Község Önkormányzata jegyzője és általa
* Szabóné Pálinkás Györgyi intézményvezető (Felgyő)
* Tóth Józsefné Adó- és Pénzügyi Iroda Vezetője (Helyben)
* Irattár