# ***Csanytelek Község Önkormányzata Jegyzőjétől***





***6647 Csanytelek, Volentér János tér 2.***

## ***🖀: 63/578-512, 06-20/314-2365 Email: jegyzo@csanytelek.hu***

# CS/43-3/2023.

**Á l t a l á n o s i n d o k o l á s**

**Csanytelek község közterületeinek elnevezéséről és a házszám-megállapításáról** szóló

7/2022. (V. 27.) önkormányzati rendelet módosításáról szóló önkormányzati rendelet-tervezetéhez

A Képviselő-testület határozathozatal nélkül elfogadta a tárgyi önkormányzati rendelet alkotására általam tett javaslatot, melyre az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 19. § (8) bekezdése rendelkezése a jegyzőt minden évben (munkaterv szerint) a hatályos önkormányzati rendeletek felülvizsgálatára kötelezi, melynek eleget téve *alaprendeletet módosító önkormányzati rendelet alkotásának kezdeményezésével* teszek eleget.

Az önkormányzati rendelet indokolásában a jogalkotásról szóló 2010. évi CXXX. törvény (a továbbiakban: Jat.) 18. §-a értelmében be kell mutatni azokat a társadalmi, gazdasági, szakmai okokat és célokat, amelyek az adott szabályozás kiadását szükségessé teszik, valamint fontos kitétel az indokolás közzétételéről alkotott jegyzői vélemény nyilvánosságra hozatala.

A Magyar Közlöny kiadásáról, valamint a jogszabály kihirdetése során történő és a közjogi szervezetszabályozó eszköz közzététele során történő megjelöléséről szóló 5/2019. (III. 13.) IM rendelet (a továbbiakban: IM rendelet) 20. §-a értelmében, az adott jogszabály tervezetéhez tartozó indokolást – a kivételektől eltekintve – a jogszabály kihirdetését követően közzé kell tenni a Nemzeti Jogszabálytárban.

Az IM rendelet 21. § a) pontja értelmében abban az esetben, amkor az adott jogszabályban jelentős társadalmi, gazdasági, költségvetési hatása, környezeti és egészségi következménye, adminisztratív terhet befolyásoló *hatása nem mutatható ki, akkor* ***nem kell közzétenni*** az indokolást.Tekintettel arra, hogy a **tárgyban** **kiadott jogszabály** **tartalma a település lakossága előtt már ismert**, melynek módosítása (rendelkezés hatályon kívül helyezése) jogokat nem eredeztet és kötelezettséget nem ró a település lakossága érintett részére, *ezért* ***nem tartom szükségesnek e tárgyi indokolásban foglaltak közzétételét.***

**R é s z l e t e s i n d o k o l á s**

**a Bevezető részhez**

A rendelet-tervezet bevezető-része *azon jogszabályi helyek megjelölését* tartalmazza, amelyek az önkormányzat képviselő-testülete számára a *jogalkotás törvényi kellékeként tárgykörben* egyrészt *felhatalmazást adnak az önkormányzati rendelet megalkotására* a Magyarország helyi önkormányzatairól szóló 2011. évi CVXXXIX. törvény 143. § (3) bekezdése szerint származékos jogalkotói hatáskör feltüntetését, másrészt *a jogalkotás módját,* az Mötv. 13. § (1) bekezdés 3. pontjára, a 51. § (5) bekezdésére való hivatkozást, továbbá az Alaptörvény 32. cikk (1) bekezdése a) pontját, valamint az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 23. § (4) bekezdése b) pontjában feladatkörében eljárni jogosított *Ügyrendi Bizottság* és a 24. § (3) bekezdése e) pontja ec) alpontja szerinti *véleményének kikérése kötelezettségének teljesítését* foglalja magába, betartvaaz IRM rendelet 55. § (5) bekezdésében és az 58. § (1) bekezdésében írtakat.

1. **§**

Ez a szakasz a település közterületeinek elnevezési szabályait foglalja magában, melynek (6) bekezdése a lakóházak közötti területek házszámozás nélküli területként szerepel. Ennek szabályozására nincs felhatalmazása jogalkotás terén a Képviselő-testületnek, ami jogsértő, mert csak törvénybe foglalt felhatalmazás alapján van jogosítvány jogszabály kiadására. A törvényes eljárási rend helyreállítása érdekében az 1. § (6) bekezdése *hatályon kívül helyezése szükségszerű megoldás.*

1. **§**

A hatályba léptető rendelkezés értelmében e tárgyi rendelet 20223 február 1. napján lép hatályba. Az elvárt kellő idő így is megtartható, tekintettel arra, hogy a település lakosságának nem kell felkészülési idő e rendeletben foglaltak befogadásához. rendelkezéseket. Ezt a szakaszt követően kapott helyet a *rendelet aláírására jogosítottak neve és tisztsége, a záradék szövege, amely az önkormányzati rendelet kihirdetése időpontját az önkormányzat szervezeti és működési szabályzatában meghatározott formátumban tartalmazza.*

A rendelet-tervezet megismerhetősége a Polgármesteri Hivatalban történt hirdetményként való közzétételével biztosított volt, viszont a lakosság köréből érdeklődés nem mutatkozott.

Az önkormányzati rendelet az önkormányzat honlapján és a Nemzeti Jogszabálytárban elérhető, a községi könyvtárban és a hivatalban megtekinthető. A település lakossága a havonta megjelenő Csanyi Hírmondóban kap jegyzői tájékoztatást az önkormányzati rendelet tartalmáról és hatályba lépéséről.

C s a n y t e l e k, 2023. január 5.

………………………………………….

Kató Pálné jegyző