# ***Csanytelek Község Önkormányzata Jegyzőjétől***





***6647 Csanytelek, Volentér János tér 2. sz.***

## ***🖀: 63/578-512, 06-20/314-2365 Email: jegyzo@csanytelek.hu***

CS/43-2/2023.

**ELŐZETES HATÁSVIZSGÁLAT**

**Csanytelek község közterületeinek elnevezéséről és házszám-megállapításról szóló**

**7/2022. (V. 27.) önkormányzati rendelet módosításáról szóló önkormányzati rendelet-tervezet előterjesztéséhez**

A csatolt jogszabályi tervezet előkészítőjeként a jogalkotásról szóló 2010. évi CXXX. törvény (a továbbiakban: Jat.) 17. § és a 17/A. §-ában írt kötelezettségemnek eleget téve az alábbiakban terjesztem be a *tárgyi rendelet-tervezet bevezetésével (általam vélelmezett) várható hatások következményeiről alkotott véleményemet és ajánlom azt a döntést hozók figyelmébe.*

**A tárgyi önkormányzati rendelet végrehajtása során az érintettekre gyakorolt hatások:**

***Társadalmi:*** a tárgyi alaprendeletet módosító önkormányzati rendelet nincs hatással a település lakosságára, mert a lakóházak közötti szervízutak és a dűlők elnevezés és számozás nélküli létét nem befolyásolja az elnevezés, ill. számozás léte, vagy hiánya.

***Gazdasági:*** nincs hatással.

***Költségvetési:*** nem fejt ki hatást.

***Környezeti:*** nincs hatással.

***Egészségi:*** a rendeletben nem kerül sor egészségügyi kérdéskör szabályozására.

***Adminisztratív:*** nincs hatósági feladat.

***A jogszabály megalkotásának szükségessége:*** az új önkormányzati rendelet szabályozását az Mötv. felhatalmazó rendelkezése írta elő, mellyel kötelezést mondott ki a tárgyi önkormányzati rendelet megalkotására, melynek végre nem hajtása mulasztásban megnyilvánuló jogsértésnek minősül, amely a Csongrád-Csanád Vármegyei Kormányhivatal Törvényességi Felügyeleti Osztálya Vezetője általi felügyeleti intézkedését vonhatja maga után. Az alaprendeletet módosító önkormányzati rendelet kiadásának elmaradása jogbizonytalanságot eredményezne, amely európai uniós jogelveket sért és ellentétes az Alaptörvényben megfogalmazott jogbiztonság követelménye biztosításának alkalmazásával.

***A jogszabály alkalmazásához szükséges személyi, szervezeti, tárgyi és pénzügyi feltételek:*** a rendelkezés nem igényel semmilyen feladatellátást.

C s a n y t e l e k, 2023. január 5.

Tisztelettel:

………………………………

Kató Pálné jegyző